Goude se e c'hall ar seller film mont pelloc'h ha prederiañ war betra eo bet reizhiad an trevadenniñ en Afrika. Da gentañ, ec'h alouber ar vro, goude e tistrujer framm ar gevredigezh kement ma rank ar re vev plegañ da zont da vezañ sklaved gant ar vistri nevez,  divroañ, cheñch yezh, plegañ ha bezañ brevet ! Treuzfurmet e vez an dud-se eus izili ur bobl ma oant gant o sevenadur da loened o klask o zamm bevañs pemdeziek. Goude se ne vez ken nemet korvoiñ ar vro d'ober, laerezh pinvidigezhioù an douar hag ar c'hondon ! Na pet ha pet gwech eo c'hoarvezet se dre ar bed ?! Ar film-mañ da nebeutañ, bet savet gant ur Tuniziad a orin, un den hag a zle anavezout mat istor hanternoz Afrika, a lak ar sistem-mañ war-wel en un doare splann. Vad a ra bezañ hejet gwech-ha-gwech-all en  hon c'hevannusted, ha dont a ra ar film-mañ a-benn d'en ober ! Trugarekaat an aozer a c'haller ober.